जाति व्यवस्था का वर्णन वेदों में नहीं था : कमलानंद पुरी
कम्यूनिटी रिपोर्टर. जोधपुर| भारतमें प्रचलित जाति शब्द और जाति व्यवस्था का वर्णन वेदों में नहीं हैं। वेदों में वर्ण व्यवस्था का निर्धारण किया गया है। आंगणवा में नीलकंठ महादेव मंदिर स्थित शिव शक्ति आश्रम में हिंदू जन जागृति कार्यक्रम में पंच दशनाम जूना अखाड़ा के महंत कमलानंद पुरी ने कहा कि अस्पृश्यता और दलित शब्द का वर्णन वैदिक काल में नहीं हैं। भारतीय संस्कृति-समाज को तोड़ने और हिंदू समाज को विघटित करने के लिए ऐसे शब्द प्रचलन में आए जो अब कैंसर का काम कर रहे हैं। उन्होंने कहा कि सेवा के बिना मनुष्य का जीवन अधूरा है। भगवान श्रीराम का उदाहरण देते हुए उन्होंने कहा कि यदि अस्पृश्यता होती तो श्रीराम शबरी के झूठे बेर नही खाते। इस अवसर पर स्वामी भूमानंद सरस्वती ने भी विचार व्यक्त किए। कार्यक्रम में पार्षद किशोरसिंह टाक, पूर्व पार्षद छोटूसिंह उदावत, जगदीश पंवार, राजस्थान ब्राह्मण महासभा के प्रदेश उपाध्यक्ष कमल जोशी, प्रदेश प्रतिनिधि अभिषेक जोशी, संपत दाधीच, धीरेंद्र गहलोत, राजू सांदड़, विमलेश गहलोत, मनोज सोनी, विजय चावड़ा, महेश जाजड़ा, सुरेश पारीक, रामकुमार धारु, शेषकरण मालवीय सहित अनेक लोग शामिल हुए।
सम्मेलन को अनेक वक्ताओं ने संबोधित किया।
hin_Deva hin_Deva hin_Deva